**מאיה סימנטוב** (נולדה ב-25 ביוני 1982) היא זמרת-יוצרת המאופיינת בסוגות מוזיקליות כמו דאנס, האוס ו-R&B ומזוהה בעיקר בעבודתה המשותפת עם המפיקים המוזיקליים עופר ניסים, ינון יהל, שגיא קריב ואיתי קלדרון, ובדואט "בשבילך" עם ליאור נרקיס אותו כתבה והלחינה. סימנטוב נחשבת לאחת מהאמנים הישראליים המצליחים ביותר בשנות האלפיים וזאת, בנוסף לכך שהיא האישה היחידה שהופיעה ארבע פעמים ברשימת השירים הישראליים המושמעים ביותר בספוטיפיי. היא בעלת קריירה בינלאומית ואלבומיה מושרים בשפה האנגלית בעיקר.

בשנת 2005, הוציאה עם המפיק המוזיקלי עופר ניסים את אלבום הבכורה שלה, *First Time*. אף על פי שיצא בשנת 2005, נחשב לאלבום לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-10 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי. גם "Alone" זכה להצלחה כאשר צבר למעלה מ-1.9 מיליון השמעות. לאור הצלחתו של *First Time*, הוציאו סימנטוב וניסים את *Second Time*.

בשנת 2010 הוציאה את אלבום האולפן השלישי שלה, *Over You*. האלבום הצליח לצבור מיליוני השמעות בספוטיפיי, בעוד השיר "Hook Up" צבר למעלה ממיליון וחצי השמעות. שירם של סימנטוב וניסים "First Time" צבר ביוטיוב למעלה מ-13 מיליון צפיות והפך לאחד מהשירים הישראליים הנצפים ביותר באותה השנה. רוב המוזיקה שלה הופצה בישראל על ידי חברת התקליטים IMP רקורדס, ובעולם על ידי חברות התקליטים Star69Records,‏ Sense of Decorum, דאנספוש ו-One27Records.

בין להיטיה הגדולים ביותר ניתן למצוא את "Alone",‏ "First Time",‏ "Be My Boyfriend",‏ "Illusion",‏ "Over You",‏ "Superman", ‏ "Let Me Live" ו-"Bringing You Home".

קריירה
------

### 2005–2009: *First Time* ו-*Second Time*

בשנת 2005 ראה אור אלבומם הבינלאומי הראשון של סימנטוב ועופר ניסים, *First Time*, וזאת במקביל לשני אלבומים בישראל: גרסה מקומית ל-*First Time* ו-*The Remixes*, אלבום רמיקס שהפיק ניסים ללהיטים של זמרים ישראלים ובינלאומיים. עם סימנטוב הפיק מספר להיטים, בהם "Summer Night City", "Alone", "Perfect Love", "Rain", "Heart Breaking והשיר "כל העולם". לאור הצלחת *First Time*, יצא בשנת 2006 האלבום *Second Time* אשר כלל רמיקסים ושני שירים חדשים: "On My Own" והלהיט "Be My Boyfriend".

אף על פי שיצא בשנת 2006, נחשב *Second Time* לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-15 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי. האודיו של "First Time" צבר ביוטיוב למעלה מ-12 מיליון צפיות והפך לאחד מהשירים הישראליים הנצפים ביותר באותה השנה.

### 2010–הווה: *Over You* והמשך הקריירה

באלבומה השני, *Over You*, ביצעה סימנטוב את שירה של הזמרת-יוצרת האמריקאית מריה קארי, "I'm That Chick", הלקוח מ-*E=MC²*. האלבום יצא לאור ב-1 ביולי 2010 וכלל את להיטי המועדונים "Illusion",‏ "Over You",‏ "Cuando", ו-"Tel Aviv" שהוקלט לכבוד חגיגות מאה שנה להיווסדה של העיר תל אביב-יפו. מאז יצא *Over You*, לא הוציאה סימנטוב אלבומים נוספים, אך המשיכה להוציא סינגלים בעיקר עם עופר ניסים. מעבר לכך, המשיכה בקריירה שלה כיוצרת, כאשר כתבה שירים לאמנים שונים כדוגמת דנה אינטרנשיונל, ריטה ושרית חדד. בשנת 2014 הוציאה עם ניסים את "Everybody Needs a Man – Radio" ו-"Everybody Needs a Man – Club" שצברו מיליוני השמעות ברשת הזרמת המדיה ספוטיפיי. הווידאו קליפ של השיר צבר למעלה מ-9.2 מיליון צפיות ביוטיוב. קליפ נוסף צבר למעלה מ-2 מיליון צפיות.

בנובמבר 2015 יצא לאור "Love U Till I Die" של עופר ניסים ושרית חדד, אותו כתבה סימנטוב. ביוני 2016 יצא לאור "We Can Make It" של ניסים ודנה אינטרנשיונל אותו כתבה סימנטוב גם כן. ב-30 בספטמבר 2020 יצא לאור "Hubby" של ניסים ונסרין קדרי אותו כתבה. בשנת 2021 כתבה עבור ניסים וזהבה בן את השיר "אליי", שהופץ ביוני באותה השנה.

בשנת 2021 השתתפה בעונה הרביעית של תוכנית המציאות אקס פקטור ישראל, במטרה לייצג את ישראל באירוויזיון 2022. סימנטוב עברה את האודישנים, אך נפלה בשלב החלטות השופטים.

בהמשך השנתיים, הוציאה מספר סינגלים עם די ג'יים כדוגמת עופר ניסים, ינון יהל, דני ברזיל, שגיא קריב, איסק סלזאר ואריק איביזה. ביוני 2023 כתבה עבור דנה אינטרנשיונל ואיתי גלו את "Big D\*\*\* Energy".

דיסקוגרפיה
----------

 ערך מורחב – **דיסקוגרפיה של מאיה סימנטוב**  

### אלבומי אולפן

* 2005: *First Time*
* 2010: *Over You*

### מהדורות מחודשת

* 2006: *Second Time*

קישורים חיצוניים
----------------

* מאיה סימנטוב, ברשת החברתית פייסבוק
* מאיה סימנטוב, ברשת החברתית אינסטגרם
* מאיה סימנטוב, באתר ספוטיפיי
* מאיה סימנטוב, באתר סאונדקלאוד (באנגלית)
* מאיה סימנטוב, באתר MusicBrainz (באנגלית)
* מאיה סימנטוב, באתר Yandex.Music (ברוסית)
* מאיה סימנטוב, באתר Discogs (באנגלית)
* מאיה סימנטוב, דף שער בספרייה הלאומית
* מאיה סימנטוב, באתר בילבורד (באנגלית)
* עומר מלכה, ‏ניסים לא קורים כל יום, באתר ‏מאקו‏‏, ‏10 ביולי 2010‏

הערות שוליים
------------

1. ↑  *ליאור נרקיס ומאיה סימנטוב בשבילך Lior Narkis*, נבדק ב-2021-07-03
2. 1 2 3  Maya Simantov, Spotify
3. 1 2 3 4  *First Time*, נבדק ב-2021-07-03
4. 1 2 3 4  *Second Time*, נבדק ב-2021-07-03
5. 1 2 3  *Over You*, נבדק ב-2021-07-03
6. 1 2  *Offer Nissim First Time*, נבדק ב-2021-07-03
7. ↑  *Mariah Carey – I'm That Chick*, נבדק ב-2021-07-03
8. ↑  *Over You (feat. Maya Simantov) by Offer Nissim* (באנגלית בריטית), נבדק ב-2021-07-03
9. ↑  *Everybody Needs a Man (feat. Maya Simantov) - Single*, נבדק ב-2021-07-03
10. ↑  *Offer Nissim - Everybody Needs A Man*, נבדק ב-2021-07-03
11. ↑  *Offer Nissim feat Maya Simantov Everybody Needs A Man*, נבדק ב-2021-07-03
12. ↑  *OFFER NISSIM FEAT SARIT HADAD – LOVE U TILL I DIE (EXTENDED)*, נבדק ב-2021-07-03
13. ↑  *Offer Nissim Feat Dana International - We Can Make It (Intro Club Version)*, נבדק ב-2021-07-03
14. ↑  *Offer Nissim Feat. Nasrin Kadry - Hubby*, נבדק ב-2021-07-03
15. ↑  *OFFER NISSIM x ZEHAVA BEN - ELAI // זהבה בן - אליי x עופר ניסים*, נבדק ב-2021-07-03
16. ↑  *מאיה סימנטוב – Alone | 💙🤍💙 אקס פקטור לאירוויזיון 2022*, נבדק ב-2023-06-21
17. ↑  *מאיה סימנטוב – Can’t Help Falling In Love | 💙🤍💙 אקס פקטור לאירוויזיון 2022*, נבדק ב-2023-06-21
18. ↑  צפו: הקליפ החדש והפרובוקטיבי של דנה אינטרנשיונל | ישראל היום, באתר www.israelhayom.co.il, ‏2023-06-21

| מאיה סימנטוב |
| --- |
| דיסקוגרפיה |
| אלבומי אולפן | *First Love* • *Second Time* • *Over You* |
| סינגלים | "First Time" • "Be My Boyfriend" • "Everybody Needs a Man" |
| ערכים קשורים | "אקס פקטור ישראל" (2021) • ישראל באירוויזיון 2022 • עופר ניסים • IMP |

| אקס פקטור ישראל |
| --- |
| שופטים | משה פרץ (עונות 1-3) • עברי לידר (עונות 1-3) • רמי פורטיס (עונות 1-2) • שירי מימון (עונות 1-3) • סאבלימינל (עונה 3) • עדן בן זקן (עונה 3 אורחת) • אביב גפן (עונה 4) • נטע ברזילי (עונה 4) • מרגלית צנעני (עונה 4) • רן דנקר (עונה 4) • מירי מסיקה (עונה 4) |
| מנחים | בר רפאלי (עונות 1-3) • לירון ויצמן (עונה 4) |
| עונות | 1 • 2 • 3 • 4 |
| זוכים | רוז פוסטאנס • דניאל יפה • עדן אלנה • מיכאל בן דוד |
| מתמודדים בולטים אחרים | 

|  |  |
| --- | --- |
| עונה 1 | עדן בן זקן • ענבל ביבי • כרקוקלי • מאיה לבני • דנה לב |
| עונה 2 | יוסי שטרית • שני חזן |
| עונה 3 | ים רפאלי • רויטל זלצמן |
| עונה 4 | ענבל ביבי • ספיר סבן • לינט • עדי כהן • לירון לב • קמא קמילה • מאיה סימנטוב • שימי תבורי • עידו בי וצוקי • מאור תיתון • Anna RF • בן אלטיט • שלווה ברטי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312327205171
* ISNI: 0000 0004 0308 4326
* MusicBrainz: 2e7ff946-0269-4200-a880-bbb6f278f480
* VIAF: 299523429
* WorldCat: viaf-299523429

 |